b'\n_START_ARTICLE_\nH\xc3\xa5kon Erlingsson\n_START_SECTION_\nLiv\n_START_PARAGRAPH_\nMan vet lite om H\xc3\xa5kons liv f\xc3\xb8r han ble biskop. Han er nevnt som kannik i Bergen fra 1319 og var med p\xc3\xa5 \xc3\xa5 oppkreve pavetienden fra 1327\xe2\x80\x931328. I 1330 ble han valgt til Audfinn Sigurdssons etterf\xc3\xb8lger som biskop i Bergen, men ble ikke innviet f\xc3\xb8r i 1332._NEWLINE_En stor mengde av H\xc3\xa5kons brev er bevart i avskrifter av Bergens kopibok, slik at man kan danne seg et godt bilde av H\xc3\xa5kons virksomhet og personlighet. Han sto i god forbindelse med kongehuset, mens forholdet til erkebiskopen i Nidaros var mer kj\xc3\xb8lig. Som biskop var han opptatt av \xc3\xa5 opprettholde s\xc3\xb8libatet blant prestene og \xc3\xa5 hindre at de holdt friller.'